Introducere în stiluri:

Stiluri pentru paragraf, pagină şi caractere

Cuprins

Privire de ansamblu	iii

Copyright şi mărci înregistrate	iii

Părerea dumneavoastră	iii

Mulţumiri	iii

Modificări şi actualizări	iv

Introducere	1

Ce sunt stilurile?	1

De ce să folosim stiluri?	1

Feluri de stiluri	2

Folosirea stilurilor de paragraf	4

Primii paşi	4

Folosind meniul Aplică stilul (Apply Style)	5

Modificarea stilului de paragraf	5

Centrare pentru Heading 1	6

Spaţiere la început de rând pentru Heading 3	7

Stiluri legate (Linked styles)	8

Crearea stilurilor proprii (custom styles)	9

Crearea stilului Poem	10

Crearea stilului TitluPoem (PoemHeading)	11

Poezia...	13

Modificarea stilurilor	14

Spaţierea stilurilor Poem şi TitluPoem	14

Crearea stilului PoemAuthor	14

Rezultatul final	15

Trucuri (Tips and tricks)	16

Utilizarea stilului de pagină şi numerotarea paginilor	17

Numerotarea paginilor	18

Preliminarii: câmpurile (fields)	18

Inserarea unui cap de pagină (header)	19

Simpla numerotare a paginilor	20

Situaţii mai complexe	20

Caracteristica Stilul următor (Next Style)	21

Alternarea a două stiluri de pagină	21

Titlul paginii	23

Întrerupere manuală a paginii	24

Exemplu: Capitolele	24

Exemplu: Inserarea unei pagini cu formatare specială	26

Exemplu: Reluarea numerotării paginilor: cazul prefeţei	26

Utilizarea stilurilor de caracter	28

De ce să utilizăm stiluri de caracter?	29

Utilizarea stilurilor de caracter	29

Aplicarea şi îndepărtarea stilurilor de caracter	30

Migrarea către stiluri de caracter	30

Privire de ansamblu

Stilurile sunt una dintre cele mai performante facilităţi ale Writer-ului (n.t.: componenta a OpenOffice.org, Writer s-ar putea traduce prin Scriitorul, pronunţându-se [raităr]; am păstrat denumirea originală neschimbată deoarece este de fapt un nume propriu). Pe de altă parte, ele sunt necesare pentru a folosi Writer-ul la potenţialul maxim. Acest capitol face o introducere a stilurilor pornind de la zero, fiind potrivit pentru cei care înca nu ştiu nimic despre ele. Iar la sfârşitul lecturii, sper că veţi folosi stilurile de pagină, paragraf şi caracter fără probleme.

Copyright şi mărci înregistrate

Conţinutul acestui document este protejat de Licenţa de Documentaţie Publică, versiunea 1.0 (numită în continuare Licenţa); aveţi permisiunea de a folosi această documentaţie numai dacă sunteţi de acord cu prevederile licenţei. O copie a licenţei este disponibilă la :
http://www.openoffice.org/licenses/PDL.rtf.

Documentaţia originală a fost scrisă în limba engleză şi este intitulată Introducere în stiluri: Stiluri pentru paragraf, pagină şi caractere. Autorul primei versiuni este Daniel Carrera © 2004. Toate drepturile rezervate. (îl puteţi contacta la dcarrera@openoffice.org). Contactaţi autorul numai pentru a semnala erori în documentaţie. Pentru întrebări despre cum să folosiţi programul, înscrieţi-vă pe lista de mail pentru utilizator şi scrieţi întrebările dumneavoastră acolo. Lista de mail o găsiţi la adresa http://support.openoffice.org/index.html.)

Traducerea în limba română a documentaţiei a fost realizată de Amăriuţei Gheorghe aka ghrt. Toate drepturile cuvenite traducătorului rezervate. Pentru eventualele inadverdenţe cu originalul în limba engleză sau cu programul îmi puteti trimite mail la ghrt@k.ro, sau pe lista de discuţii dev@ro.openoffice.org. Vă rog să specificaţi în subiectul mesajului "Introducere în stiluri" sau "open office", deoarece primesc foarte mult spam.

Toate mărcile înregistrate aparţin utilizatorilor legitimi.

Părerea dumneavoastră

Dacă doriţi să faceţi comentarii sau sugestii despre acest document vă rog să scrieţi la authors@user-faq.openoffice.org. Pentru versiunea în limba română, adresa este dev@ro.openoffice.org.

Mulţumiri

Le mulţumesc celor care au revizuit acest capitol.

Modificări şi actualizări

Versiune	Data	Descrierea modificării
1.1	29 Jan 2005	Revised for OOo 2.0
1	27.02.2005	Tradus în limba română

Introducere

Ce sunt stilurile?

Cei mai mulţi oameni sunt obişnuiţi să scrie un document specificând direct ce vor să vadă. De exemplu, puteţi specifica fontul, mărimea acestuia şi grosimea (să zicem, Helvetica 12pt, aldin - bold ).

Stilurile sunt, prin contrast, atribute indirecte. Le folosim zilnic. De exemplu, când împărţim calculatoarele în două categorii: desktop, pentru birou, şi laptop, cele mobile. De fapt este vorba de caracteristicile fiecărei categorii, deoarece calculatoare foarte diferite sunt denumite desktopuri şi la fel este şi cu laptopurile. Aceste două cuvinte, desktop şi laptop, ajung să desemneze fiecare câte o categorie de calculatoare, aşa că atunci când zicem desktop nu ne referim în mod direct la un anumit calculator. În mintea noastră vor fi prezente caracteristicile generale ale categoriei respective, adică stilul acesteia.

Stilurile în OpenOffice.org (o să îl numim de aici încolo OOo) reprezintă o modalitate de a face acelaşi lucru într-un document. Să folosiţi stiluri înseamnă să încetaţi a spune “mărimea fontului 14pt, Times New Roman, aldin, centrat”, şi să vă obişnuiţi a spune “titlu”. Cu alte cuvinte, stilurile înseamnă o deplasare a accentului de la cum arată la ce reprezintă cuvintele şi textul.

De ce să folosim stiluri?

OOo vă oferă o noţiune foarte puternică şi cuprinzătoare a stilurilor. Stilurile vă ajută să daţi un aspect uniform documentelor dumneavoastră. De asemenea, este uşor să faceţi schimbări majore de formatare. De exemplu, vă puteţi decide să schimbaţi alineatele la toate paragrafele, sau să schimbaţi fonturile la toate titlurile. Dacă documentul este mare şi nu aţi folosit stiluri, acest lucru poate deveni foarte dificil. Stilurile vă ajută să faceţi aceste lucruri cu uşurinţă.

Ora este 9:50 A.M. şi Ioana tocmai termină compunerea de 30 de pagini pentru astăzi la şcoală. Când parcurge documentul, observă câteva probleme: Textul trebuie scris cu Arial în loc de Times New Roman. Titlurile trebuie să fie albastru-închis şi cu spaţiu la început. Titlurile trebuie să apară în partea de dreapta-sus a fiecărei pagini în afară de prima. Paginile pare trebuie să aibă marginea mai mare în dreapta, iar cele impare în stânga. Din fericire, Ioana a folosit OOo şi a lucrat cu stiluri. Poate face schimbările în 2 minute, astfel încât nu va întârzia la şcoală.

Feluri de stiluri

Writer-ul OOo cunoaşte 5 tipuri de stiluri:

Stilurile de paragraf afectează un întreg paragraf.

Stilurile de caractere afectează o porţiune de text în cadrul unui paragraf.

Stilurile de pagină afectează formatarea paginii (mărimea, marginile, etc).

Stilurile de cadru ("frame styles") afectează cadrele şi imaginile.

Stilurile de listă afectează listele numerotate şi cele cu semne grafice (ca aceasta).

Primele trei stiluri sunt cele mai folosite. Acestea sunt explicate în acest capitol. Stilurile de cadru şi cele de listă sunt discutate în capitolul intitulat "Lucrul cu stiluri" (Working with Styles).

Aceste stiluri sunt disponibile în cadrul unei ferestre separate de bara cu «unelte» (butoane grafice - iconiţe, câmpuri sau liste de selecţie), numită Stiluri şi formatare (Styles and Formatting), arătată în Imaginea 1. (Dacă sunteţi în OOo, apăsaţi tasta F11 ca să o vedeţi.) Această fereastră este discutată în secţiunea următoare.

Stiluri de listă Stiluri de pagină Stiluri de paragraf Stiluri de caracter Stiluri de cadru Imaginea 1. Fereastra Stiluri şi formatare; sunt arătate iconiţele pentru cele 5 tipuri de stiluri

Notă	Stiluri şi formatare este o fereastră separată. Puteţi să o (re)poziţionaţi pe ecran cu mausul.

Folosirea stilurilor de paragraf

Primii paşi

OpenOffice.org foloseşte unealta numită Stiluri şi formatare pentru a administra stilurile. Conceptul de stiluri şi fereastra Stiluri şi formatare sunt cel mai bine explicate folosind un exemplu.

Creaţi un document nou (alegeţi File > New > Text Document sau apăsaţi Control+N).

Tastaţi “Heading 1” în el. Atenţie! Cursorul trebuie ca să rămână pe aceeaşi linie.

Apăsaţi iconiţa Stiluri şi formatare situată pe bara de formatare (Formatting Bar) sau apăsaţi tasta F11. Aceasta face să apară o fereastră intitulată Stiluri şi formatare (Styles and Formatting) (vedeţi Imaginea 2).

Aveţi grijă ca fereastra să arate secţiunea cu stilurile de paragraf (apăsaţi iconiţa din stânga-sus din fereastra Stiluri şi formatare, şi anume ).

Stiluri şi formatare Stiluri de paragraf Cursor Stiluri şi formatare Stilul curent
Imaginea 2. Apăsaţi pe iconiţa Stiluri şi formatare ca să apară fereastra.

Daţi dublu-clic în fereastra Stiluri şi formatare, elementul numit Heading 1 (la fel ca textul dumneavoastră). Aceasta va face două lucruri:

Textului introdus (şi toată linia aferentă) i se va aplica stilul Heading 1.

Heading 1 va fi adăugat în meniul Aplică stil (Apply Style).

Meniul Aplică stilul (Apply Style) este ilustrat în Imaginea 3. Vă ofera acces direct la stilurile care sunt folosite deja în documentul curent.

Folosind meniul Aplică stilul (Apply Style)

Meniul Aplică stilul (Apply Style) enumeră stilurile de paragraf care sunt folosite deja în documentul curent. Puteţi să selectaţi stiluri din acest meniu, ca şi din fereastra Stiluri şi formatare. Ca un exerciţiu, apăsaţi Enter, tastaţi nişte text şi selectaţi Heading 1 în meniul Aplică stilul. Textul dobândeşte proprietăţile stilului Heading 1.

Text cu stilul Heading 1 Stilul selectat Heading 1 adăugat în meniul Aplică stilul Imaginea 3. Aplicarea stilurilor de paragraf

Modificarea stilului de paragraf

Puterea stilurilor rezidă în abilitatea de a le modifica în funcţie de nevoi. În următorul exemplu, vom avea nevoie de trei linii de text cu stilurile Heading 1, Heading 2 şi Heading 3. Documentul dumneavoastră ar trebuie să semene cu cel din Imaginea 4. Stilul Heading 1 va trebui aplicat cuvântului “Title”, Heading 2 la “Subtitle 1” şi aşa mai departe.

Imaginea 4. Textului i s-au aplicat stilurile Headings 1–3.

Să presupunem că doriţi să modificaţi stilurile:

Heading 1 va fi centrat.

Heading 3 va fi cu spaţiu la început de rând.

Centrare pentru Heading 1

În fereastra Stiluri şi formatare, apăsaţi clic - dreapta pe "Heading 1" şi alegeţi Modifică (Modify) (ca în Imaginea 5).

Imaginea 5. Modificarea unui stil.

Când se deschide fereastra Stilul paragrafului (Paragraph Style), alegeti categoria Aliniament (Alignment tab), selectaţi Center (ca în Imaginea 6) şi apăsaţi OK.

Centrat Categ. Aliniere Imaginea 6. Centrare Heading 1

Acum tot ce i s-a aplicat stilul Heading 1 va fi centrat (ca în Imaginea 7). Dacă mai aplicaţi stilul Heading 1 şi la alt text, şi acesta va fi centrat, de asemenea.

Centered
Imaginea 7. Textul cu stilul Heading 1 este centrat.

Spaţiere la început de rând pentru Heading 3

În fereastra Stiluri şi formatare, daţi clic - dreapta pe Heading 3 şi alegeţi Modifică (Modify) (ca şi înainte). Când apare fereastra Stilul paragrafului (Paragraph Style), executaţi următorii paşi:

Alegeţi categoria Spaţiere (Indents & Spacing).

În cadrul secţiunii Indent, introduceţi spaţiere înaintea textului de 1.5cm (0.6 inch), ca în Imaginea 8.

Categoria Spaţiere Spaţiere Imaginea 8. Introducerea spaţierii

Rezultatul ar trebui să fie cel din Imaginea 9.

Imaginea 9. Textul cu stilul Heading 3 este spaţiat.

Stiluri legate (Linked styles)

Unele dintre stilurile OpenOffice.org sunt legate împreună. Aceasta înseamnă că schimbările într-un stil afectează toate stilurile legate la acesta. De exemplu, toate stilurile numite "Heading" (cum sunt Heading 1, Heading 2) sunt legate cu un stil numit Heading. Această dependenţă este ilustrată în Imaginea 10.

Heading Heading 1 Heading 2 Heading 3 Heading 4 Imaginea 10. Stiluri legate.

Cu titlu de exemplu, să presupunem că doriţi să schimbaţi fontul nu numai la Heading 1 sau la Heading 2, ci la toate stilurile legate cu Heading. Cea mai uşoară cale de a face aceasta este să folosiţi legăturile existente între stiluri. Deschideţi fereastra Stiluri şi formatare (apăsaţi F11) şi selectaţi Heading (Imaginea 11).

Imaginea 11. Selectaţi stilul Heading.

Deschideţi fereastra Stiluri de paragraf (Paragraph styles) corespunzătoare stilului Heading (clic - dreapta > Modify) şi selectaţi categoria Font. Selectaţi un font şi apăsaţi OK (priviţi Imaginea 12).

Selectaţi fontul Cat. Font Imaginea 12. Selectaţi fontul pentru stilul Heading.

Acum fonturile pentru toate stilurile "Heading" au fost modificate dintr-un foc. Acum documentul dumneavoastră ar trebui să arate ca în Imaginea 13.

Imaginea 13. Toate stilurile Heading au acum noul font.

Crearea stilurilor proprii (custom styles)

Aţi observat ca fereastra Stiluri şi formatare (Styles and Formatting) vă oferă câteva stiluri predefinite, cum sunt Heading 1 şi Text body. Dar dacă aveti nevoie de un stil special, pentru scrierea unei poezii, deoarece nici unul dintre cele predefinite nu se potriveşte? Cu OpenOffice.org vă puteţi crea stiluri după preferinţă.

În această secţiune, vom crea un stil numit Poem, şi unul numit TitluPoem, cu următoarele caracteristici:

Poem: Centrat, mărimea fontului 10.

TitluPoem: Centrat, aldin, mărimea fontului 12.

În plus, după textul cu stilul TitluPoem va urma obligatoriu text cu stilul Poem. Cu alte cuvinte, când veţi apăsa Enter, stilul textului se va schimba în Poem.

Notă	Cititorul atent va fi observat desigur acest comportament până acum. După ce tastaţi un titlu cu stilul aferent şi apăsaţi Enter, stilul se schimbă înapoi la "Text body".

Crearea stilului Poem

Primul nostru exemplu este stilul Poem. Vom folosi stilul Default ca punct de pornire.

Apăsaţi iconiţa sau tasta F11.

Daţi clic - dreapta pe Default şi alegeţi Nou (New) (ca în Imaginea 14).

Imaginea 14. Creaţi un nou stil.

Aceasta deschide fereastra Stilul paragrafului, la categoria Organizator (Organizer tab). Pentru a crea un stil propriu, trebuie să înţelegeţi şi să configuraţi primele trei elemente.

Nume (Name)	Acesta este numele stilului, cum sunt şi Heading 1 sau Text body. Numiţi-l Poem.
Următorul stil (Next Style)	Acesta este stilul ce va urma în mod obişnuit stilului Poem. După ce apăsaţi Enter în timp ce tastaţi text cu stilul Poem, acest stil va fi utilizat. Scrieţi tot Poem. Când veţi apăsa Enter pentru strofa următoare, textului i se va aplica tot stilul Poem.
Legat la (Linked With)	Dacă stilul Poem este legat cu altul, de exemplu cu Default, atunci orice schimbare a stilului Default va afecta şi Poem, după cum aţi văzut cu Heading în secţiunea precedentă. În exemplul nostru nu vrem aceasta. Setaţi această opţiune ca Nimic (– None –) . Aceasta înseamnă că Poem nu este legat cu nici un alt stil.

După ce faceţi aceste modificări, ecranul dumneavoastră ar trebui să arate ca în Imaginea 15.

Cat. Organizator Câmpuri editabile Imaginea 15. Configuraţia iniţială a stilului Poem. Setaţi primele trei câmpuri editabile după cum vedeţi.

Următorul pas este să configuraţi alinierea şi caracteristicile fontului pentru acest stil.

În categoria Aliniere (Alignment tab), selectaţi Centrat (Center).

În categoria Font, selectaţi mărimea fontului de 12pt (puncte tipografice).

Apăsaţi OK pentru a salva stilul Poem.

Felicitări! Tocmai v-aţi creat propriul stil.

Crearea stilului TitluPoem (PoemHeading)

Vom crea un nou titlu, numit TitluPoem. (Din anumite considerente, nu am editat / tradus şi imaginile, astfel încât în acestea denumirea stilului este PoemHeading). Urmaţi aceeaşi procedură ca mai înainte, cu aceste diferenţe:

Următorul stil (Next style): Selectaţi Poem, nu TitluPoem.

Legat cu (Linked with): Heading.

Fereastra ar trebui să arate ca în Imaginea 16.

Cat. Organizator Câmpuri editate Imaginea 16. Configurarea pentru stilul TitluPoem (în imagine, PoemHeading).

Acum stabiliţi caracteristicile noului stil:

În categoria Aliniere (Alignment tab), selectaţi Centrat (Center).

În categoria Font, alegeţi îngroşare (bold) şi mărimea 14pt.

Apăsaţi OK pentru a salva noul stil TitluPoem.

Poezia...

Şi acum să testăm stilurile proaspăt create pentru a vedea cum arată şi dacă sunt bune de folosit. Dacă scrieţi o poezie, aceasta ar trebui să arate similar cu cea din Imaginea 17.

Imaginea 17. Poezie de Robert Frost (1874-1963).

Modificarea stilurilor

Unul dintre cele mai importante avantaje ale utilizării stilurilor este că ele permit formatarea documentului să fie schimbată fără a-l modifica special pentru aceasta. De exemplu, să presupunem că aţi scris o carte destul de lungă (să zicem 100 de pagini). Şi să presupunem şi că a doua zi nu vă place cum arată, sau aceluia căruia îi trimiteţi documentul nu îi place cum arată (ce aţi scris nu este treaba noastră).

Pentru a învăţa despre modificarea stilurilor, vom face următoarele schimbări:

Stilul Poem va fi spaţiat în loc să fie centrat.

Vom adăuga un stil PoemAuthor legat la Poem, cu diferenţa că este aldin (bold) şi are mai multe spaţii în faţa sa.

Spaţierea stilurilor Poem şi TitluPoem

În primul rând, setaţi stilul Poem cu aliniere la stânga:

În fereastra Stiluri şi formatare (Styles and Formatting), selectaţi Poem, clic - dreapta şi selectaţi Modifică (Modify).

În categoria Aliniere (Alignment tab), selectaţi Stânga (Left).

Precizaţi spaţierea:

Apăsaţi categoria Spaţiere (Indents & Spacing tab).

Sub Indent, introduceţi spaţierea înaintea textului ("before text") de 5cm (aproximativ 2 inch).

Gata! Apăsaţi OK, şi ar trebui să vedeti modificarea formatării textului. Faceţi acest lucru şi pentru stilul TitluPoem.

Crearea stilului PoemAuthor

Scopul acestui stil este să separe numele autorului de restul poeziei. Deja ştiţi cum să creaţi un stil nou. Executaţi aceeaşi procedură ca şi mai înainte, când am creat stilul Poem. Stabiliti următoarele caracteristici:

Nume (Name): PoemAuthor.

Următorul stil (Next style): Default.

Legat la (Linked with): Poem.

Acum, configuraţi PoemAuthor aşa cum aţi configurat stilul Poem, dar cu următoarele diferenţe:

Font: aldin (bold).

Spaţierea (Indentation): 8cm (3.2 inch).

În categoria Spaţiere (Indents & Spacing tab), sub Spacing, stabiliţi spaţiul de deasupra paragrafului (spacing above the paragraph) la 0.5cm (0.2 inch). Aceasta va mări spaţiul dintre textul poeziei şi numele autorului.

Câmpuri editate
Imaginea 18. Spaţierea pentru stilul PoemAuthor.

Imaginea 18 arată cum ar trebui să arate categoria Spaţiere (Indents & Spacing tab) în acest moment. Apăsaţi OK pentru a salva stilul. Acum scrieţi numele autorului poeziei (în exemplu, “Robert Frost”) folosind noul stil PoemAuthor, după cum am descris în “Primii paşi” la pagina 4.

Rezultatul final

După toate modificările, poezia ar trebui să arate ca în Imaginea 19.

Imaginea 19. Rezultatul final, folosind trei stiluri proprii.

Trucuri (Tips and tricks)

Puteţi configura fereastra Stiluri şi formatare astfel încât să afişeze numai stilurile proprii. Pentru aceasta, daţi clic în partea de jos a ferestrei şi selectaţi Stiluri proprii (Custom Styles). După cum se vede în Imaginea 20, fereastra afişează acum numai stilurile Poem, PoemAuthor şi TitluPoem.

Stiluri proprii Imaginea 20. Afişarea numai a stilurilor proprii.

Utilizarea stilului de pagină şi numerotarea paginilor

Stilurile de pagină sunt pentru pagini ce stilurile de paragraf sunt pentru paragrafe. Aşa cum acestea din urmă definesc proprietăţi ale paragrafului (mărimea fontului, culoarea, etc.), stilurile de pagină pot defini caracteristicile paginii (margini, mărimea acesteia etc.).

O situaţie reală Christian este avocat în California, SUA. Pentru actele sale, prima pagină poartă antetul său, iar pe paginile ulterioare este menţionat numai destinatarul, data şi numărul paginii. Aceasta se poate realiza folosind stilurile de pagină. De asemenea, acestea sunt folosite şi pentru a stabili marginile paginilor conform cu cerinţele instanţelor californiene.

Stilul de pagină pentru pagina curentă este afişat pe bara de statut ("status bar") (Imaginea 21).

Stilul paginii curente Imaginea 21. Stilul pentru pagina curentă este afişat pe bara de statut.

Deschideţi fereastra Stiluri şi formatare şi apăsaţi iconiţa Stiluri de pagină (Page Styles) .

Stiluri de pagină Imaginea 22. Selectarea stilului de pagină.

Daţi clic - dreapta pe stilul de pagină activ la acest moment (Imaginea 22) şi alegeţi Modifică (Modify). Fereastra afişată este prezentată în Imaginea 23.

Imaginea 23. Caracteristicile paginii.

Numerotarea paginilor

Mulţi oameni află de stilurile de pagină când doresc să numeroteze paginile. OpenOffice.org oferă un sistem foarte performant de numerotare pentru pagini, dar pentru a-i putea folosi toate facilităţile va trebui să învăţaţi stilurile de pagină.

Preliminarii: câmpurile (fields)

OpenOffice.org foloseşte o facilitate numită câmpuri (fields) pentru a administra numerele paginilor. Pentru a insera un câmp reprezentând numărul paginii, alegeţi Inserţie > Câmpuri > Numărul paginii (Insert > Fields > Page Number). Numărul paginii va apare scris pe un fond gri. Acel fond gri marchează un câmp.

Notă	Fondul gri este acolo numai pentru a marca vizual, în timpul redactării, prezenţa unui câmp. Acest fond gri nu va fi tipărit şi la imprimantă. Alegeţi Vizualizare > Umbrire câmpuri (View > Field Shadings) pentru a renunţa la această facilitate.

Dacă aţi văzut, în documente OOo, liste, probabil că aţi observat fondul gri. Listele OOo folosesc tot câmpuri. Câmpul reprezentând numărul paginii întotdeauna afişează numărul curent al paginii în care este situat. Dacă însă este afişat textul "Numărul paginii" (“Page number”) în loc de un număr, apăsaţiCtrl+F9. Această combinaţie de taste comută între afişarea conţinutului unui câmp (adică ce reprezintă câmpul) şi rezultatul câmpului (adică ce rezultă în urma calculării conţinutului său).

Notă	O explicare completă a câmpurilor excede acestui capitol.

Inserarea unui cap de pagină (header)

În OOo, capetele de pagină sunt include în stilurile de pagină.

Deschideţi fereastra Stilul paginii (Page Style) (clic - dreapta > Modify).

Selectaţi categoria Cap de pagină (Header tab).

Selectaţi Cap de pagină vizibil (Header on) şi apăsaţi OK (ca în Imaginea 24).

Activaţi capul de pagină Imaginea 24. Afişarea capului de pagină.

La acest punct ar trebui să vedeţi capul de pagină afişat pe pagina curentă, ca în Imaginea 25.

Capul de pagină Imaginea 25. O pagină cu cap (de pagină).

Ce este atât de special cu aceste capete de pagină? Textul scris în ele apare pe toate paginile cărora li s-a asociat acest stil (puteţi încerca pentru a vă convinge!). Această caracteristică a capetelor, ca şi a finalurilor de pagină (footers), împreună cu facilitatea câmpurilor, reprezintă modalitatea de a obţine numerotarea paginilor în OOo.

PONT	Puteţi de asemenea adăuga capete de pagină (headers) şi prin intermediul meniului Inserare (Insert): Insert > Header > [page style alegeţi stilul de pagină dintre cele afişate]. În mod similar procedaţi pentru a aplica finaluri de pagină (footers): Insert > Footer > [page style].

Simpla numerotare a paginilor

Cea mai simpla situaţie este aceea în care numărul paginii este afişat în partea de sus a paginii, atât şi nimic mai mult. Pentru a face aceasta, mutaţi cursorul în interiorul capului de pagină şi apoi selectaţi Inserare > Câmpuri > Numărul paginii (Insert > Fields > Page Number) (Imaginea 26).

Numărul paginii Imaginea 26. Inserarea numărului paginii în capul de pagină.

Perfect! Acum pe fiecare pagină veţi vedea că apare numărul paginii.

Situaţii mai complexe

Sunt o mulţime de combinaţii interesante pe care le puteţi face fără a şti nimic despre stilurile de pagină. Iată câteva sugestii:

Aliniaţi la dreapta capul de pagină astfel încât numărul paginii să apară în dreapta-sus.

Adăugaţi cuvântul "pagina", astfel încât capul de pagină să conţină în final “pagina 1”, “pagina 2”, şi aşa mai departe.

Adăugaţi titlul documentului, astfel încât capul de pagină să rezulte “Cartea mea de poezii, pagina 12”. Gândiţi-vă să folosiţi (să tastaţi) un spaţiu multiplu ("tab") pentru a delimita titlul de numărul paginii.

OOo are de asemenea şi câmpul Numărul de pagini (Page Count) (îl găsiţi la Insert > Fields > Page Count). Utilizându-l, aţi putea, de exemplu, să aveţi un cap de pagină de genul “pagina 2 din 12”.

Aceste posibilităţi sunt ilustrate în Imaginea 27.

Text suplimentar Numărul paginii Total pagini Imaginea 27. Diverse combinaţii pentru numerotarea paginilor.

Mult mai multe variaţii sunt posibile. De exemplu, aţi putea folosi finalul paginii în loc de capul paginii pentru afişarea numărului paginii.

Caracteristica Stilul următor (Next Style)

Aţi observat caracteristica Stilul următor (Next Style) când am vorbit despre stilurile de paragraf. Aceasta caracteristică este în mod special performantă în stilurile de pagină.

Alternarea a două stiluri de pagină

Poate cea mai obişnuită utilizare a caracteristicii Stilul următor este să alternaţi între două stiluri de pagină. De exemplu, dacă scrieţi o carte, aţi putea să procedaţi astfel:

Paginile impare	Numărul paginii în colţul din dreapta - sus. Numele autorului în capul paginii. Marginea din stânga mai mare.
Paginile pare	Numărul paginii în colţul din stânga - sus. Titlul cărţii în capul paginii. Marginea din dreapta mai mare.

Notă	Marginile sunt stabilite astfel pentru a face legarea sau perforarea paginilor mai uşoară, deoarece filele cărţilor se tipăresc pe ambele feţe.

Acestea pot fi realizate utilizând ceea ce deja aţi aflat despre stilurile de pagină, completat cu o manipulare inteligentă a caracteristicii Stilul următor (Next Style). OOo vă oferă două stiluri de pagină denumite Right Page (dreapta) şi Left Page (stânga).

În primul rând, setaţi stilul paginii ca Right Page (paginile din dreapta) să fie urmat de stilul Left Page (stânga) şi reciproc.

Din fereastra Stiluri şi formatare, deschideţi fereastra pentru configurarea (mai bine zis, modificarea) stilului Right Page (Imaginea 28).

Imaginea 28. Clic - dreapta pe Right Page şi alegeţi Modifică (Modify).

Alegeţi categoria Organizator (Organizer tab), şi setaţi Stilul următor (Next Style) ca fiind Left Page (Imaginea 29). Aceasta înseamnă că, după o pagină cu stilul Right Page, următoarei i se va aplica stilul Left Page.

Apăsaţi OK.

Stilul următor să fie Left Page Imaginea 29. Stabiliţi Următorul stil (Next Style) ca fiind "Left Page".

Într-un mod similar, setaţi Left Page să fie urmat de Right Page.

Setati prima pagină a documentului ca "Right Page". Veţi observa alternanţa între cele două stiluri, Right Page şi Left Page. Puteţi de asemenea observa în bara de statut schimbarea stilurilor(Imaginea 21) când treceţi la pagina următoare. Imaginea 30 ilustrează tranziţia dintre Right Page şi Left Page.

Right Page Left Page Right Page Left Page Imaginea 30. Stilurile "Right Page" şi "Left Page" alternează.

Acum vom putea stabili caracteristicile celor două stiluri, Right Page şi Left Page.

Stabiliţi caracteristicile paginii pentru stilul Right Page - folosit pentru paginile din dreapta.

Puneţi numarul paginii în colţul din dreapta - sus, şi numele dumneavoastră în capul de pagină.

Dimensiunea marginii paginii este situată la categoria Pagină (Page tab). Stabiliţi marginea din stânga (left) la 4cm şi lăsaţi restul neschimbat. Vedeţi Imaginea 31.

Marginea stângă Imaginea 31. Stabiliţi dimensiunea marginilor paginii în categoria Pagină.

Într-un mod similar, stabiliţi caracteristicile paginii pentru paginile din stânga (Left Page).

Puneţi numarul paginii în colţul din stânga - sus, şi tastaţi un titlu (la libera alegere) în capul de tabel.

Stabiliţi marginea din dreapta (right) la 4cm şi lăsaţi restul neschimbat.

Titlul paginii

Haideţi să încercăm ceva puţin mai complicat. Doriţi ca documentul dumneavoastră să aibă o pagină de titlu. O astfel de pagină este diferită de restul documentului:

Nu are cap sau număr de pagină.

Marginile laterale sunt egale.

Pentru titlul paginii vom folosi stilul Front Page (prima pagină), care este oferit de OOo. Stabilirea capului de pagină şi marginile este lasată ca exerciţiu pentru dumneavoastră. Partea dificilă este cum să împăcăm această pagină cu restul paginilor, cărora li se aplică stilurile alternante, Right Page şi Left Page. Şmecheria este să stabilim caracteristica Pagina următoare (Next Page) ca fiind "Right Page".

Cu alte cuvinte:

Prima pagină(Front)	Next Style: Right Page
Paginile din dreapta (Right)	Next Style: Left Page
Paginile din stânga (Left)	Next Style: Right Page

Am ilustrat această situaţie mai jos (Imaginea 32).

Front Page Right Page Left Page Imaginea 32. Succesiunea stilurilor de pagină.

Întrerupere manuală a paginii

Secţiunea precedentă a tratat caracteristica Stilul următor (Next Style). Această facilitate este suficientă pentru proiecte cu cerinţe de paginare elementară (de exemplu, rapoarte, scrisori, mici cărţi). Dar proiecte mai complexe cer un mai mare control asupra stilurilor de pagină. Acest control este furnizat de întreruperea manuală a paginii.

Ideea este simplă: întrerupeţi o secvenţă de stiluri de pagină, şi începeţi o altă secvenţă. Pentru a insera o întrerupere de pagină, alegeţi Inserare > Întrerupere manuală (Insert > Manual Break) şi alegeţi întrerupere pagină (page break). Această secţiune exemplică prin trei situaţii în care întreruperile de pagină sunt folositoare.

Exemplu: Capitolele

Scrieţi o carte care este divizată în capitole. Fiecare capitol începe cu un stil de pagină numit New Chapter (Capitol nou). Următoarele pagini alternează stilurile Right Page şi Left Page. La sfârşitul capitolului, folosim din nou stilul New Chapter, pentru următorul capitol.

OOo nu oferă stilul New Chapter, aşa că va trebui să creaţi un stil propriu (vă reamintiţi de la pagina 9). Să presupunem că aţi şi creat stilurile de pagină cu următoarele caracteristici:

New Chapter	Next Style: Right Page
Right Page	Next Style: Left Page
Left Page	Next Style: Right Page

Am realizat o reprezentarea vizuală în Imaginea 33.

New
Chapter Right Page Left Page Imaginea 33. Succesiunea stilurilor de pagină.

La un moment dat veţi dori să începeţi un nou capitol. Urmaţi aceşti paşi:

Deplasaţi cursorul la sfârşitul capitolul, pe o linie goală.

Alegeţi Insert > Manual Break.

Selectaţi Page break, şi sub "stil" (style), alegeţi New Chapter.

Întrerupere de pagină Selectaţi stilul paginii Imaginea 34. Alegeţi întreruperea paginii, şi selectaţi stilul de pagină New Chapter.

Imaginea 35 ilustrează succesiunea stilurilor de pagină când folosiţi întreruperi de pagină.

Cap
1 Right Page Left Page Cap
2 Right Page Left Page Întrerupere Imaginea 35. Succesiunea stilurilor de pagină când folosiţi întreruperi.

Exemplu: Inserarea unei pagini cu formatare specială

Uneori s-ar putea să aveţi nevoie să inseraţi o pagină cu formatare specială. De exemplu, o vedere este în format "landscape" (latura de jos a imaginii o constituie latura lungă a hârtiei), sau o pagină care are mai multe coloane. Şi aceste lucruri pot fi realizate cu întreruperi de pagină. Să presupunem că paginii curente i s-a aplicat stilul Right Page (dreapta).

Alegeţi Inserare > Întrerupere pagină (Insert > Manual Break).

Selectaţi stilul paginii (să zicem, Special Page). Această pagină va fi în mod normal poziţionată pe partea stângă, aşadar i s-ar fi aplicat stilul Left Page.

Scrieţi ceva pe această pagină. Apoi inseraţi o altă întrerupere de pagină.

Apoi selectaţi din nou Right Page. Paginarea continuă ca mai înainte, exceptând faptul că o pagină care avea stilul Left Page a fost înlocuită de o pagină având un alt stil.

Explicaţiile sunt ilustrate în imaginea 36.

Right Page Left Page special Întrerupere Întrerupere Right Page Left Page Imaginea 36. Inserarea unei pagini cu formatere specială.

Exemplu: Reluarea numerotării paginilor: cazul prefeţei

Uneori vreţi dori să reluaţi numerotarea paginilor de la 1. Un exemplu tipic este atunci când ati scris prefaţa unei cărţi. O prefaţă obişnuită are următoarele caracteristici:

Numerele paginilor sunt afişate în numere romane (i, ii, iii, iv, …).

După prefaţă, documentul începe cu pagina din dreapta.

Numărul paginii este din nou 1, şi formatul foloseşte cifre arabe (1, 2, 3, 4, …).

Pentru resetarea numărului paginii este nevoie de întrerupere de pagină.

Să presupunem că prefaţa foloseşte stilul Preface (care nu există, aşa că va fi un stil propriu). După prefaţă urmează stilul Right Page, apoi cele două stiluri, pentru paginile dreaptă şi stângă - Right Page şi Left Page alternează.

În primul rând, să facem lucrurile preliminare pentru stilul Preface (prefaţă):

Creaţi un nou stil de pagină numit Preface.

Stabiliţi Stilul următor (Next Style) ca fiind Preface, din moment ce o prefaţă se poate foarte bine desfăşura pe mai multe pagini.

Adăugaţi un cap de pagină stilului Preface şi inseraţi numărul paginii.

După aceea, alegeţi ca numele de pagină să fie afişate ca numere romane (i, ii, iii, iv, …):

Deschideţi fereastra stilului de pagină pentru Preface şi selectaţi categoria Pagină (Page tab).

Sub Setări privind dispunerea (Layout settings), stabiliţi formatul ca fiind “i, ii, iii …”. Vedeţi Imaginea 37.

Formatul numărului de pagină Imaginea 37. Stabiliţi formatul numărului paginii în cifre romane.

După ce prefaţa este scrisă, suntem gata să reluăm numerotarea paginilor. Urmaţi aceşti paşi:

Deplasaţi cursorul chiar la sfârşitul prefaţei, pe o linie goală.

Alegeţi Inserare > Întrerupere manuală (Insert > Manual Break).

Selectaţi Întrerupere pagină (Page break) şi alegeţi stilul Pagina din dreapta (Right Page).

Selectaţi căsuţa Schimbă numărul paginii (Change page number) şi introduceţi noua valoare, 1.

Acestea sunt vizualizate în Imaginea 38.

Întrerupere de pagină Schimbaţi numă-rul paginii (la 1) Imaginea 38. Stabiliţi noul număr al paginii ca fiind 1 şi stilul paginii ca fiind Right Page.

Notă	Nu puteţi atribui un număr de pagină impar pentru o pagină din stânga sau invers, unul par pentru o pagină din dreapta. OOo aderă la convenţia că numerele impare de pagini sunt pe partea dreapta şi cele pare pe partea stângă.

Această schimbare este vizibilă şi pe bara de statut (status bar). Secţiunea Pagina (Page) a barei acum include trei numere, şi anume valoarea câmpului "număr de pagină", numărul paginii curente şi numărul total de pagini din document. (Imaginea 39).

Imaginea 39. Numărul paginii în bara de statut.

Utilizarea stilurilor de caracter

Stilurile de caracter sunt complementare stilurilor de paragraf. Ca şi stilurile de paragraf, ele definesc caracteristicile textului (fontul, mărimea, grosimea), dar ele sunt aplicate unor blocuri de text mai mici decât un paragraf. De exemplu, atunci când folosiţi stilul de caracter Emphasis pentru a reliefa cuvintele. În acest document până acum am folosit:

Apăsările de taste au fost marcate prin stilul KeyStroke ("apăsare de tastă"). De exemplu, “pentru a lucra OOo pe tot ecranul, apăsaţi Control+Shift+J”.

Căile din meniuri folosesc stilul MenuPath. De exemplu, “pentru a comuta umbrirea câmpurilor între vizibil şi neafişabil, alegeţi View > Field Shadings”. (n.t. aici autorul traducerii trebuie să recunoască faptul că a fost mai puţin riguros şi doar a scris cu aldine textul tradus în română, fără a-i mai aplica stilul).

De ce să utilizăm stiluri de caracter?

Utilizatorii începători se întreabă adeseori, “de ce să utilizăm stiluri de caracter?”, “prin ce este aceasta diferit de a îngroşa direct textul?”. Următoarea situaţie (reală) este ilustrativă.

O situaţie concludentă Jean este un autor profesionist din Australia. Ea a acceptat să folosească stiluri de caracter după ce editorul i-a cerut să nu mai scrie căile din meniuri cu aldine, în toată cartea de 200 de pagini. Cum Jean nu folosise stiluri de caracter, a trebuit să editeze cele 200 de pagini manual, cu un mic ajutor din partea funcţiei Caută şi înlocuieşte (Find and Replace). După aceea a folosit în mod consecvent stiluri de caracter.

Stilurile de caracter nu au aşa de multe opţiuni ca cele de paragraf ori de pagină. Beneficiile în cazul lor sunt de o natură diferită:

Schimbarea opţiunilor de formatare.
Aşa cum ce i s-a întâmplat Jeanei o arată, posibilitatea de a efectura schimbări de formatare întregului document poate fi importantă. Stilurile de caracter asigură aceasta.

Consistenţa.
Stilurile de caracter ajută la a vă asigura că folosiţi în tot document aceleaşi notaţii.

Focalizare pe conţinut.
“Combinaţiile de taste trebuiesc scrise cu aldine? Dar meniurile?”
Un scriitor nu trebuie să-şi piardă timpul cu acestea. Alegerea notaţiilor vă distrage de la ceea ce trebuie de fapt să faceţi. Un stil de caracter cu un nume sugestiv (cum sunt Apăsare de tastă - KeyStroke sau Cale de meniu - MenuPath) vă vor degreva de această sarcină.

Alte situaţii în care se impune a folosi stiluri de caracter sunt descrise şi în alte ghiduri pentru utilizator. Acestea includ marcarea numerelor de capitole, de pagină, listele numerotate cu numere mai mare decât textul şi formatarea hyperlinkurilor (adreselor din Internet).

Utilizarea stilurilor de caracter

Deschideţi fereastra Stiluri şi formatare (apăsaţi F11) şi apăsaţi al doilea buton grafic din rândul de sus . Acesta va lista stilurile de caracter disponibile. Pentru a aplica un stil de caracter, sunt necesari doi paşi.

Selectaţi întregul text căruia doriţi să îi aplicaţi stilul.

Daţi dublu-clic pe stilul corespunzător din fereastra Stiluri şi formatare.

Câteva exemple:

Acest exemplu este pentru stilul de caracter Emphasis. Definiţie: O afirmaţie decriind semnificaţia unui cuvânt sau sintagme.

Notă	Una din diferenţele dintre stilurile de caracter şi cele de paragraf este nevoie de a selecta textul (în engleză este denumit pe scurt highlighting). Aplicarea stilurilor de caracter implică selectarea textului căruia asupra doriţi să îl aplicaţi; stilurile de paragraf nu necesită aşa ceva.

Aplicarea şi îndepărtarea stilurilor de caracter

Uneori veţi dori să îndepărtaţi formatarea unui bloc de text. Trebuie să rezistaţi tentaţiei de a face aceasta manual. Veţi avea numai necazuri mai târziu. Sunt două metode facile pentru a face această schimbare:

Selectaţi blocul de text, daţi clic - dreapta şi alegeti Obişnuit (Default).

Dacă aveţi deschisă fereastra Stiluri şi formatare, alegeţi stilul de caracter Default.

Notă	Prima metodă poate fi folosită şi pentru a îndepărta formatarea manuală, nu numai prin intermediul stilurilor.

Migrarea către stiluri de caracter

Pentru oamenii obişnuiţi să formateze textul manual s-ar putea să dureze până se obişnuiesc cu stiluri de caracter. Noi va oferim câteva sugestii pentru a face această tranziţie mai uşoară:

Niciodată nu amestecaţi stilurile de caracter şi formatarea manuală. Formatarea manuală are prioritate faţă de stilurile de caracter. Dacă le combinaţi, s-ar putea să vă pierdeti timpul, frustrat ca stilurile de caracter nu funcţionează cum ar trebui.

Clic - dreapta > Obişnuit (Right-click > Default) îndepărtează toate formatările textului (atât cele manuale cât şi stilurile de caracter aplicate).

Înţelegeţi că a apăsa butonul grafic pentru îngroşarea caracterelor este presupune acelasi efort cu selectarea unui stil de caracter.

Lasaţi pe ecran fereastra Stiluri şi formatare, ca să vă fie la îndemână.

CIORNĂ - bazată pe software nefinalizat	Utilizarea stilurilor de caracter

Introducere în stiluri	30

Title:	Introducere în stiluri: Stiluri pentru paragraf, pagină şi caractere
Version:	1.1
First edition:	December 2004
First English edition:	December 2004
Prima ediţie românească:	Februarie 2005

CIORNĂ - bazată pe software nefinalizat	Privire de ansamblu

Introducere în stiluri	xxx

Introducere în stiluri

2004-09-18T23:11:18